На основу члана 71, став 7, тачка а) и члана 157. Закона о високом образовању („Сл. Гласник Републике Српске“, број 73/10, 104/11 и 84/12) и члана 19.и 57. Статута Универзитета у Источном Сарајеву, Наставно-научно вијеће Машинског факултета у Источном Сарајеву на 15. редовној сједници одражној 10.10. 2012. године донијело је

**С Т А Т У Т**

**МАШИНСКОГ ФАКУЛТЕТА**

**I ОПШТЕ ОДРЕДБЕ**

**Члан 1.**

Овим статутом ближе се уређују: права и обавезе Машинског факултета у (у даљем тексту: Факултет) према оснивачу и овлашћења у правном промету, назив, сједиште и дјелатност; заступање и представљање, организација, дјелатност и пословање, органи и начин рада, управљање и руковођење Факултетом, права и обавезе Факултета; обављање наставно-научног, научно-истраживачког и стручног рада; поступак избора у академска звања, начин остваривања права и обавеза запослених и студената; правила студирања и права и обавезе студената, организовање студената, облик и ниво учешћа студената у раду органа Факултета, осигурање система квалитета и критеријума за провођење процеса евалуације и објављивање резултата проведене евалуације, јавност рада, евиденције и јавне исправе, признавање страних високошколских исправа; финансирање Факултета, као и друга питања од значаја за рад Факултета.

**Члан 2.**

1. Факултет је организациона јединица Универзитета у Источном Сарајеву која организује и изводи академске студијске програме на сва три циклуса студија, те развија научни и стручни рад у научном и образовном подручју Инжењерство и технологија, научно поље Машинско инжењерство, те у научним областима: Машинство, Примијењена механика, Термодинамика, Аеронаутика, Машинске конструкције, Мотори и моторна возила, Хидротермика и термоенергетика, Машинска технологија обраде дрвета и Бродоградња.
2. Факултет реализује студијске програме Универзитета у сједишту или ван сједишта Факултета.

**Члан 3.**

1. Назив Организационе јединице је: Универзитет у Источном Сарајеву, Машински факултет Источно Ново Сарајево.
2. Сједиште ОЈ Машински факултет је у Источном Новом Сарајеву, улица Вука Караџића бр. 30.

**Члан 4.**

1. Машински факултет у Српском Сарајеву наставио је са радом у складу са Одлуком Народне скупштине Републике Српске о издвајању високошколских установа из Универзитета у Сарајеву, бр. 02-1189/92 од 14. септембра 1992. године, на основу чега је уписан у судски регистар Основног суда у Српском Сарајеву бр.I-368/94 од 08. јуна 1994. године са сједиштем у Вогошћи, до 23. фебруара 1996. године.
2. Одлуком Министарства просвјете и културе бр.U-858/96 од 16. децембра 1996. године Факултет је у Српском Сарајеву.
3. Одлуком Уставног суда БиХ број У-44/01 од 22.09.2004. године промијењен је назив града Српско Сарајево у град Источно Сарајево.
4. Одлуком Управног одбора Универзитета број: 152-II-1/07 од 29.08.2007. године, ради усклађивања са Законом о високом образовању РС и наставка рада као организационог дијела Универзитета у Источном Сарајеву, Машински факултет се брише из судског регистра као правно лице.
5. Машински факултет, као организациона јединица Универзитета у Источном Сарајеву уписан је код Основног суда у Сокоцу под бројем: 089-0-REG-07-000 316 од 06.09.2007.године.
6. Дан Машинског факултета је 08. јун.

**Члан 5.**

1. ОЈ Машински факултет користи печате димензија 35 мм и 25 мм и садржи текст и амблем: „Универзитет у Источном Сарајеву, Машински факултет, Источно Ново Сарајево“.
2. Ректор Универзитета посебним актом прописује број печата, као и начин употребе и коришћења.
3. Факултет има штамбиљ за пријем и отпремну пошту, правоугаоног облика, текстом печата и простором за број дјеловодног протокола и датум.
4. Факултет има право и обавезу, у оквиру своје основне дјелатности, служити се називом, грбом и заставом Универзитета, те их у цјелости или дјелимично уносити у своја обиљежја, а у осталим случајевима њихову употребу одобрава ректор.

**Члан 6**

1. Објекти Факултета су неповредиви.
2. Без одобрења ректора, или декана Факултета, по овлашћењу ректора, или лица које он овласти, војни органи, полиција и други органи за гоњење и спречавање кривичних дјела немају приступ Факултету.
3. Изузетно, у циљу спречавања извршења кривичног дјела или заустављање кривичног дјела, могу се од стране за то надлежних предузети неопходне мјере, с тим да се о предузетим радњама одмах обавијести управа Факултета, односно Универзитета.

**Члан 7.**

Факултет је обавезан да пружа једнаке услове свима, без директне или индиректне дискриминације на основу пола, националног, етничког или социјалног поријекла, припадности националној заједници, имовинског статуса, рођења, инвалидности, или према другом сличном основу, положају или околности.

**Члан 8.**

1. На Факултету је у службеној употреби српски језик и ћирилично писмо односно, за припаднике осталих констутивних народа, бошњачки и хрватски језик и латинично писмо.
2. Наставници и сарадници на Факултету могу одржавати предавања и друге облике наставе на једном од језика констутивних народа у БиХ, по властитом избору.
3. Студенти на Факултету могу полагати испите на једном од језика констутивних народа у БиХ, по властитом избору. На Факултету се настава, или њен дио, може организовати и на енглеском и другим страним језицима.

 **Члан 9.**

1. Основна дјелатност Факултета је дјелатност високог образовања.
2. У оквиру дјелатности високог образовања, Факултет обавља образовну, наставну, научноистраживачку, експертско-консултантску и издавачку дјелатност, а може обављати и друге послове којима се комерцијализују резултати научноистраживачког рада, под условом да се тим пословима не угрожава квалитет наставе.

**II ДЈЕЛАТНОСТ ФАКУЛТЕТА**

**Члан 10.**

Дјелатност Факултета у складу са Уредбом о класификацији дјелатности Републике Српске, разврстана су:

85.42 - Високо образовање;

85.51 - Образовање у области спорта и рекреације;

85.52 - Образовање у области културе;

85.60 – Помоћне услужне дјелатности у образовању;

18.12 – Остало штампање;

18.13 - Услуге припреме за штампу и објављивање;

18.14 – Књиговезачке и припадајуће услужне дјелатности;

18.20 – Умножавање ( репродукција ) снимљених записа;

26.20 - Производња рачунара и периферне опреме;

26.51 - Производња инструмената и апарата за мјерење, испитивање и навигацију;

33.12 - Поправка машина;

33.20 – Инсталација идустријских машина и опреме;

47.41 - Трговина на мало рачунарима, периферним јединицама и софтвером у

 специјализованим продавницама;

47.61 - Трговина на мало књигама у специјализованим продавницама;

47.62 -Трговина на мало новинама, папиром и писаћим прибором у

 специјализованим продавницама;

47.78 - Остала трговина на мало новом робом у специјализованим продавницама;

55.90 - Остали смјештај;

58.11 - Издавање књига;

58.13 - Издавање новина;

58.14 - Издавање часописа и периодичних публикација;

58.19 – Остале издавачке дјелатности;

58.29 – Издавање осталог софтвера;

59.20 - Дјелатности снимања звучних записа и издавање музичких записа;

61.10 – Дјелатности жичане телекомуникације;

61.20 – Дјелатности бежичне комуникације;

61.90 – Остале телекомуникационе дјелатности;

62.01 - Рачунарско програмирање;

62.02 - Дјелатности савјетовања о рачунарима тј. о рачунарским системима;

62.03 - Управљање рачунарском опремом и системом;

62.09 - Остале услужне дјелатности које се односе на информационе технологије и

 рачунаре;

63.11 - Обрада података, хостинг и припадајуће дјелатности;

63.12 - Интернетски портали;

70.21 - Односи с јавношћу и дјелатности саопштавања;

70.22 - Савјетовање које се односи на пословање и остало управљање;

71.12 - Инжењерске дјелатности и с њима повезано техничко савјетовање;

71.20 - Техничко испитивање и анализа;

72.11 - Истраживање и експериментални развој у биотехнологији;

72.19 - Остало истраживање и експериментални развој у природним, техничким и

 технолошким наукама;

74.10 – Специјализоване дизајнереске дјелатности;

74.20 - Фотографске дјелатности;

74.90 - Остале стручне, научне и техничке дјелатности, д.н.

82.11 - Комбиноване канцеларијско административне услужне дјелатности;

82.19 - Фотокопирање, припрема докумената и остале специјализоване

 канцеларијске помоћне дјелатности;

82.30 - Организација састанака и пословних сајмова;

91.01 - Дјелатности библиотека и архива;

94.12 - Дјелатност струковних удружења;

94.99 - Дјелатност осталих организација на бази учлањења,д.н.

95.11 - Поправка рачунара и периферне опреме;

95.12 – Поправка комуникационе опреме.\_\_

Факултет може обављати и друге послове који су у функцији његове дјелатности у складу са Законом, Статутом Универзитета и Статутом Факултета.

 **Члан 11.**

1. У оквиру своје дјелатности Факултет обавља и сљедеће послове:
2. Сарађује са предузећима у рјешавању њихових научних, развојних и стручних проблема из области пројектовања, израде анализа, експертиза, студија и техничке документације;
3. Организује основна и развојна примјењена научна истраживања;
4. Организује научне и стручне симпозијуме, скупове и семинаре;
5. Обавља услуге за примјену заштитних прописа и мјера;
6. Издаје атесте, стучне оцјене, Сертификате за оруђа и рад и унапређење машинских конструкција и материјала;
7. Публикује достигнића из научних подручја програмске орјенатације;
8. Стара се о подизању научног и наставног подмладка и оспособљавање студената за бављење научним радом;
9. Обавља техничку контролу, испитивања, атестирање и издавање Сертификата за машине, склопове и елементе, индустријска постројења, инсталације сколоништа и друге заштитне објекте;
10. Пројектовање технологија и процеса, обрадних система, алата и прибора;
11. Реињжењеринг у производним системима у области одржавања ефикасности система и управљања квалитетом;
12. Пројектује и израђује технолошку документацију за ревитализацију производне опреме и система квалитета;
13. Пројектује и израђује документацију за рециклажу металних и неметалних отпадака и остатака;
14. Израђује елаборате за организовање и устројство малих и средњих предузећа;
15. Издавачка дјелатност (књиге,часописи,приручници и друго);
16. Израда научне документације, стандардизација, метрологија, патентна документација;
17. Обавља и друге послове који су од значаја за квалитетно обављање основне дјелатности Факултета.

**III ОРГАНИЗАЦИЈА ФАКУЛТЕТА**

**Члан 12.**

1. Факултет је организациона јединица Универзитета.
2. Факултет из става 1. овог члана нема статус правног лица и иступа у правном промету под називом Универзитета и под својим називом.
3. Права и обавезе у правном промету регулисана су Статутом Универзитета.
4. Факултет располаже властитим средствима, оствареним у складу са Законом, општим актом Универзитета и на приједлог организационе јединице одобреним финансијским планом Универзитета.

**Члан 13.**

1. У саставу Организационе јединице могу постојати подорганизационе јединице (одсјеци, центри, заводи, катедре, научни-истраживачки институти и сл.)
2. Отварањем подорганизационих јединица из става 1. предходног члана је регулисано Законом и Статутом Универзитета.

***Мaтичне катедре***

 **Члан 14.**

1. Mатичне катедре (у даљем тексту: катедре) су основне научно-наставне јединице Универзитета, односно подорганизационе јединице Факултета које су у матичној вези са Универзитетом као правним субјектом и организационом јединицом у чијем су саставу.
2. Матичност Факултета утврђује се посебном одлуком коју доноси Сенат на приједлог Вијећа Факултета.
3. Катедра обухвата све сродне стручне наставне предмете који припадају одговарајућој ужој или широј научној области, за коју се установи матичност Факултета.
4. Катедра се успоставља и врши своје конпетенције уколико се на Факултету налази у радном односу са пуним радним временом најмање два наставника из шире, односно уже научне области, уз обавезу утврђивања персоналног састава наставничког и сарадничког особља за сваку академску годину.
5. У случају неиспуњавања услова из предходног става, компетенције катедри преузима Научно-наставно вијеће.

 **Члан 15.**

1. Катедра је организована тако да обједињује цјелокупно научно-наставно, Наставно и научноистраживачко особље (с научним звањима) из одређене научне области, без обзира у којој су организационој јединици они доминантно ангажовани.
2. Катедре се формирају, одлуком Сената, на Факултету из уже, односно шире научне области, а та им област припада и на њој је ангажован највећи број наставног и научно-истраживачког особља из те области.

 **Члан 16.**

1. Надлежности катедри регулисане су Статутом Универзитета.
2. Посебним актом који доноси Сенат Универзитета ближе се уређују конпентенције и начин рада, успостављање и руководилац катедре и његова права, обавезе и одговорност за функционисање катедре.

**IV ОРГАНИ ФАКУЛТЕТА**

 **Члан 17.**

Факултет има Стручни орган и Орган руковођења Факултета.

1. Стручни орган Факултета је Научно-наставно вијеће (у даљем тексту Вијеће).
2. Вијеће чине наставници и сарадници у радном односу са пуним радним временом на високошколској установи, који изводе наставу на студијском програму на овој организационој јединици, и представници студената свих циклуса студија, које организује Организациона јединица у броју који не може бити мањи од 15% укупног броја чланова Вијећа, у складу са Статутом Универзитета.
3. Чланови Вијећа из реда студената бирају се непосредно на Организационој јединици, из реда најуспјешнијих студената, водећи рачуна о равномјерној заступљености свих година и циклуса студија.
4. Приједлог за избор чланова Вијећа из реда студената дају представник студената, изабран у студентском Парламенту, а њихово чланство верификује Вијеће.
5. Чланство изабраних чланова Вијећа из реда студената траје једну годину.
6. У раду Вијећа могу учествовати, без права одлучивања, наставници на предметима студијских програма који се изводе на Машинском факултету, а који су на Универзитету у Источном Сарајеву у радном односу са непуним радним временом, у складу са Статутом Универзитета.
7. Надлежности Вијећа регулисана су Законом о високом образовању, Статутом Универзитета, Пословником о раду Научно-наставног вијећа Факултета и овим статутом.
8. Вијеће доноси одлуке из своје надлежности већином гласова укупног броја чланова Вијећа, осим за одлуке о избору у звања, (ближе регулисано Пословником о раду Вијећа Факултета).
9. За одлуке Вијећа о избору у звања потребна је већина од укупног броја наставника.

**Члан 18.**

1. Сједнице Вијећа Факултета се одржавају по правилу једном мјесечно, прије сједнице Сената Универзитета.
2. Декан сазива и руководи сједницама Вијећа.
3. Поступак сазивања, вођења, одлучивања и друга питања везана за одржавање сједница и рад Вијећа Факултета уређена су Пословником о раду Вијећа Факултета.

**Члан 19.**

1. Орган руковођења Факултета је декан.
2. Декан представља Машински факултет. Одговоран је за законитост рада и има права и обавезе у складу са Законом и Статутом Универзитета и Статутом Факултета.
3. За декана Факултета може бити именован наставник у научно-наставном звању који је запослен са пуним радним временом на Универзитету у Источном Сарајеву и члан је Вијећа Машинског факултета.
4. Декана именује и разрјешава ректор, на приједлог Вијећа Факултета, по процедури утврђеној Статутом Универзитета.
5. Декан доноси појединачне акте у складу са законом и Статутом и општим актима Универзитета и Факултета.
6. Декан за свој рад одговара Вијећу Факултета и органима Универзитета, у складу са Статутом Универзитета.
7. Ректор може и прије истека мандата разријешити декана са дужности, а разлози и поступак регулисани су Статутон Универзитета.

**Члан 20.**

1. Факултет има и продекане.
2. За продекана може бити биран наставник у научно-наставном звању који је запослен са пуним радним временом на Универзитету у Источном Сарајеву, односно Машинском факултету Источном Сарајеву.
3. Број и дужност продекана утврђује се Правилником о унутрашњој организацији и систематизацији радних мјеста на Универзитету.
4. Продекане, на приједлог декана, именује и разрјешава Вијеће Факултета.
5. Мандат продекана траје до истека мандата декана.

**Члан 21.**

1. На Факултету могу постојати повремена или стална тијела, ради давања мишљења и приједлога по одређеним питањима из дјелокруга свог рада, у складу са Статутом Факултета.
2. Формирана тијела по ставу 1. овог члана, помажу декану у одлучивању о питањима текућег пословања, у припреми Дневног реда сједница Вијећа, те по потреби обавља и друге послове.
3. Декан, у складу са предходним ставовима, бира тим, те сазива сједнице по потреби.

**V ОБЈЕЗБЈЕЂИВАЊЕ КВАЛИТЕТА У**

**ОБЛАСТИ ВИСОКОГ ОБРАЗОВАЊА**

 **Члан 22.**

1. Факултет спроводи континуиранo, по правилу на крају академске године, а највише у интервалима од три академске године, поступак самовредновања и оцјене квалитета својих студијских програма, наставе и услова рада.
2. Факултет спроводи поступак из става 1. овог члана у складу са процедурамаа за обезбјеђивање квалитета високошколске установе и критеријумима самовредновања.
3. Извјештај о самовредновању и оцјени квалитета објављује се тако да буде доступан академском особљу и студентима у тој установи.

**VI ОРГАНИЗАЦИЈА И ИЗВОЂЕЊЕ СТУДИЈА НА ФАКУЛТЕТУ**

***1. Опште одредбе***

**Члан 23.**

На Факултету се организује студиј у три циклуса, у складу са Законом.

Ови студији се завршавају стицањем одређенох квалификација, везаних за опште прописе за сваки циклус, заснованих на исходима учења и стеченим ECTS бодовима, а у складу са оквирним квалификацијама за високо образовање на Европском подручју и другим Међународно признатим степенима високог образовања.

**Члан 24.**

Студиј на Факултету остварује се на основу акредитованог студијског програма и у складу са Правилима студирања заснованим на Европском систему преноса и акомулирања бодова ECTS – EUROPEAN CREDIT TRANSFER SYSTEM.

**Члан 25.**

1. Сваки предмет из студијског програма исказује се бројем ECTS бодова, а обим студија изражава се збиром ECTS бодова.
2. Збир од 60 ECTS бодова одговара просјечном укупном ангажовању студента у оквиру 40 – часовне радне недеље током једне академске године.
3. Укупно ангажовање студента састоји се од активне наставе (предавања, вјежби, практичног рада, семинари и друго), самосталног рада, колоквијума, испита, израда завршних радова и других видова ангажовања.
4. Наставни предмети могу бити обавезни, изборни и факултативни, што се утврћује студијским програмом.
5. Наставним планом студија у првом и другом циклусу утврћује се најмање 20, а највише 25 часова наставе седмично.
6. Изузетак од одредбе из става 5. овог члана представљају студијски програми за чију је мећународну упоредивост неопходан већи број часова наставе седмично, за које Факултет, односно Универзитет може поднијети Министарству захтјев за добијање сагласности за повећање броја часова.
7. Између различитих студијских програма може се вршити пренос ECTS бодова.
8. Критеријуми и услови преношења ECTS бодова прописује се Статутом Универзитета, односно споразумом високошколских установа или посебним Међународним програмима размјене студената.

**Члан 26.**

1. Академска година у правилу почиње 01.октобра и траје 12 мјесеци, а састоји се од наставе, испитних рокова и распуста.
2. Студијска година се организује у два семестра, гдје се у сваком семестру планира по 15 седмица наставе (зимски и љетни семестар), што значи укупно 30 седмица годишње током којих студент прати наставу у виду: предавања (П), вјежби (В), семинара (С) и тд.
3. Испитни рокови су: јануарско-фебруарси, јунско-јулски и сетембарски.
4. Универзитет може организовати и априлски испитни рок до почетка академске 2013/2014. године.
5. Изузетак од одредбе из става 3. овог члана је организовање октобарског испитног рока за студенте којима је преостало да изврше обавезе на највише два испитна предмета, односно највише 15 ECTS бодова из студијског програма уписане године, ради остваривања укупног броја од 60 ECTS бодова потребних за упис у наредну годину.
6. Испитни рок садржи два испитна термина.
7. Студент стиче услове за упис наредне године студија ако је у студијској годиниу коју је уписан остварио 60 ECTS.
8. У случају да студент не испуни услове за упис у наредну гидину студија, обнавља годину и има право да прати наставу и полаже испите из наредне године студија до броја бодова које је остварио у претходној години студија.
9. Машински факултет за студенте из става 8. овог члана утврђује испите које може слушати и полагати у наредној години студија, о чему води посебну евиденцију.
10. Апсолвентски стаж траје 12. мјесеци од истека посљедне године студија.
11. По истеку апсолвентског стажа, студент има право да полаже испите уз накнаду трошкова.
12. Приједлог плана уписа студената у први циклус студија Факултет путем Универзитета, доставља Министарству, најкасније до 31. јануара, за наредну академску годину.
13. Факултет путем Универзитета доставља Министарству податке о студентима

уписаним у прву годину студија најкасније до 30. новембра.

**Члан 27.**

1. Наставним планом утврђује се: трајање студија, наставни предмети и њихов распоред по годинама и семестрима и број сати за разне облике наставе.
2. Наставни план се објављује прије почетка наставе за наредну академски годину, на начин да буде доступан јавности.

**Члан 28.**

Студијски програм је скуп обавезних, изборних и факултативних предмета, са оквирним садржајем, чијим се савладавањем обезбјеђују неопходна знања за стицање дипломе одговарајућег нивоа и врсте студија.

***2. Студијски програм***

**Члан 29.**

1. Студијским програмима утврђују се:
* Називи и циљеви студијског програма,
* Модел студијског програма,
* Област образовања којој припада студијски програм,
* Врста студија и исход процеса учења,
* Стручни, академски, односно научни назив,
* Услови на упис на студијски програм,
* Листа обавезних и изборних предмета са оквирним садржајем,
* Начин извођења студија и полагања исита за све облике стицања високог образовања,
* Трајање студија и потребно вријеме за извођење појединих облика студија,
* Предвиђени број часова за поједине предмете и њихов распоред по годинама,
* Бодовна вриједност сваког предмета исказана у складу са ECTS бодовима,
* Бодовна вриједност завршног рада на основним, мастер студијама, односно докторске дисертације исказане у ECTS бодовима,
* Предуслови за упис појединих предмета или групе предмета,
* Начин избора предмета из других студијских програма,
* Услови за прелазак са других студијских програма у оквиру истих или сродних области студија и
* Остала питања од значаја за извођење студијског програма.
1. Ако се студијски програм или дио студијског програма реализује у облику учења на даљину, морају се дефинисати посебни услови из става 1. овог члана, потребни за реализацију студијског програма.
2. Измјене студијског програма или промјена облика или начина извођења наставе врше се по поступку утврђеном за његово доношење.
3. Лиценцирана високошколска установа може вршити измјене одобреног студијског програма највише до 20 ECTS бодова без поновног лиценцирања тог студијског програма и о извршеним измјенама дужна је обавјестити Министарство у року од 30 дана од извршених измјена.
4. Измјене из става 4. овог члана не могу се примјењивати ретроактивно.

**Члан 30.**

Испит се полаже у сједишту Факултета које је наведено у дозволи за рад.

**Члан 31.**

Студент са инвалидитетом има право да полаже испит на начин прилагођен његовим могућностима, у складу са Статутом Универзитета.

**Члан 32.**

1. Студент полаже испит по завршетку наставе из тог наставног предмета, на начин предвиђен студијским програмом, у складу са Статутом Универзитета и Статутом Факултета.
2. Сви облици провјере знања су јавни.
3. Успјех студената на испиту изражава се оцјеном од пет (не задовољава) која се не уписије у индекс, до оцјене десет (изванредан успјех).

***3. Упис на судије***

**Члан 33.**

1. На студијским програмима првог циклуса студија имају приступ сва лица која су звршила четворогодишњу средњу школу у Републици Српској, Брчко Дистрикту и Федерацији БиХ, као и лица која су средњу школу завршила у иностранству.
2. Докази о завршеној средњој школи, свједочанства и дипломе стечене у иностранству подлијежу обавези нострификације коју врши Министарство просвјете и културе РС.
3. Статус студента стиче се уписом на акредитовани студијски програм који организује Факултет.
4. Студент се уписује у статусу студента који се финансира из Буџета или у статусу суфинансирања, односно студента који се сам финансира.
5. Својство студента доказује се индексом.

 **Члан 34.**

1. Страни држављани се могу уписати на студијски програм под истим условима као и домаћи држављани.
2. Странац плаћа школарину на студијама осим ако Међународним споразумом, или неким другим актом није другачије одређено.

**Члан 35.**

Упис на студије регулисана су Законом, Статутом Универзитета и овим статутом.

***4. Права и обавезе студената***

**Члан 36.**

1. Студент има права и обавезе утврђене законом, Статутом Универзитета, овим статутом и општим актима Универзитета и Факултета.
2. Општа правила студирања, студенти и правила студирања и организовање студената уређена су законом, Статутом Универзитета, овим статутом и Правилником Универзитета.

**Члан 37.**

1. Статус студента престаје под условима и на начин пропсан законом:
* Завршетком студија и добијањем звања за које се студент школује
* Исписан са Факултета прије завршетка студија
* Ако студент не уписе следећу годину студија, а не мирују му права и обавезе
* Ако студент не обнови упис у исту годину студија у прописаном року, а не мирују му права и обавезе
* Искључењем на основу изречене дисциплинске мјере надлежног органа
1. Статус редовног студента из буџета, поред услова из става 1. из овог члана престаје и када студент два пута обнови студијску годину у току трајања студијског програма и не стекне услов за упис у вишу годину студија.

**Члан 38.**

Статус студента престаје под условима и начин прописан законом, Статутом Универзитета и овим статутом.

**Члан 39.**

1. Одлуку о пестанку статуса студента доноси декан по овлашћењу ректора
2. Жалба на одлуку из става 1. овог члана може се изјавити Сенату Универзитета, у року од 15 дана од дан пријема одлуке.
3. Одлука Сената је коначна.

**Члан 40.**

1. Студенту се након испуњења свих обавеза предвиђеном наставним планом и програмом додјељује диплома о завршеном студију.
2. Уз диплому обавезно се издаје и додатак дипломи који садржи компетенције и знања носиоца дипломе.
3. Додатак дипломе издаје се студенту беслатно.
4. Додатак дипломе, на захтјев студента, издаје се и на енглеском језику.

***5. Први циклус студија***

**Члан 41.**

1. Високо образовање на Универзитету може се стицати редовним или вандредним студирањем.
2. Уколико Машински факултет организује вандредни студиј, својим статутом уређује начин извођења наставе, полагања испита и друга питања од значаја (у складу са Правилником Универзитета о организовања вандредног студија).

**Члан 42.**

Студије I циклуса на Факултету организују се и остварују у складу са правилима студирања заснованим на Европском систему преноса и акумулације бодова (ECTS).

**Члан 43.**

1. Машински факултет ( у даљем тексту: Факултет) организује и изводи академске студије I циклуса из научних и стручних области за које су акредитовани.
2. Студијски програми подијељени су на студијске године и семестре.
3. У складу са ECTS обим студијског програма износи 60 ECTS бодова у једној студијској години, односно 30 ECTS бодова у једном семестру.
4. Број бодова за поједини предмет одређује се према броју часова наставе (теоријске или практичне, вјежби, семинара и слично) и времена за учење код припреме за провјеру знања и оцјењивање (тестови,колоквијуми, завршни испити).

 **Члан** **44.**

1. Студије првог циклуса високог образовања трају најмање три студијске, односно највише четири студијске године.
2. У складу са Европским системом преноса бодова (European Credit Transfer System- ECTS) студије првог циклуса у трајању од три студијске године вреднују се са 180 ECTS бодова, док се студије првог циклуса у трајању од четири студијске године вреднују са 240 ECTS бодова.

**Члан 45.**

1. Завршетком студија првог циклуса, који траје три или четири године, и чијим завршетком се стиче 180 бодова, односно 240 бодова по Европском систему за пренос бодова (у даљем тексту ECTS), лице стиче академску титулу и стручно звање дипломирани у одрећеном научном пољу, одређене научне области, уз назнаку броја ECTS бодова.
2. У мећународном правном промету и у додатку дипломе на енглеском језику за носиоца дипломе завршног студија првог циклуса од 180 до 240 ECTS бодова користи се назив bachelor уз додавање назива стручног звања, односно научног поља, уз назнаку броја ECTS бодова.

**Члан 46.**

Студије првог циклус регулисане су Законом, Статутом Универзитета и овом статутом, а ближе су урећене Правилима студирања на првом циклусу студија Универзитета у Источном Сарајеву

***6. Други циклус студија***

**Члан 47.**

1. На студијске програме другог циклуса могу се уписати кандидати који су на академским студијама првог циклуса стекли најмање 180 ECTS бодова, односно 240 ECTS бодова.
2. Студије другог циклуса на академским студијским програмима, након завршеног првог циклуса студија, трају једну или двије студијске године ( или два до четири семестра ) а вреднују се са 60, односно 120 ECTS бодова и то на начин да у збиру са првим циклусом представља 300 ECTS бодова.

**Члан 48.**

1. Завршетком студија другог циклуса којим се стиче 60 или 120 ECTS бодова, односно најмање 300 ECTS бодова заједно са првим циклусом лице стиче академску титулу магистра уз навођење звања у одређеном научном пољу, односно одређеној научној области.
2. У међународном правном промету и у додатку дипломе на енглеском језику за носиоца дипломе завршеног студија другог циклуса користи се назив master уз додавање назива звања у одређеном научном пољу, односно одређеној научној области.
3. Скраћеница академске титуле мастер је мр и пише се послије имена и презимена лица, у складу са правописом.

**Члан 49.**

1. На основу завршеног степена другог циклуса, студенти имају право да се пријаве на студиј трећег циклуса.
2. Студије другог циклуса регулисане су Законом, Статутом Универзитета и овим статутом, а ближе су уређене Правилником Универзитета о студирању на другом циклусу студија.

***7. Трећи циклус студија***

**Члан 50.**

Универзитет, односно Факултет организује докторске студије самостално или у сарадњи са другим факултетима и институтима у земљи и иностранству уз могућност издавања заједничке дипломе.

**Члан 51.**

Докторске студије (студије трећег циклуса) су студије трећег степена високог образовања.

**Члан 52.**

1. Студије трећег циклуса организују се након другог циклуса академских студија и трају 3 гогине ( 6 семестара ).
2. Докторске студије у трајању из претходног става студент не мора реализовати у континуитету.
3. Студије из претходног става вреднују се са 180 ECTS бодова, односно сваки семестар са 30 ECTS бодова.

**Члан 53.**

Студијски програм докторских студија по правилу обухвата:

* предавања и друге облике наставног рада у трајању од 2 семестра и
* истраживање из одговарајуће научне области у трајању од 4 семестра.

**Члан 54.**

Надлежна тијела у организацији и спровођењу програма докторских студија су:

* Сенат Универзитета
* Комисија за докторске студије Универзитета и Факултета
* Научно-наставно вијеће Факултета
* Руководилац докторских студија

**Члан 55.**

Упис на докторске студије регулисани су члановима 11. до 19. Правилника Универзитета о студирању на докторским студијама.

**Члан 56.**

Реализација и вредновање докторских студија, докторске дисертације, поступак израде, оцјене и одбране докторске дисертације регулисане су Законом, Статутом Универзитета и Правилником Универзитета о студирању на докторским студијама и стицању звања доктора наука.

**Члан 57.**

Факултет у саставу Универзитета организује и изводи докторске студије у складу са Законом о високом образовању, Статутом Универзитета, овим статутом, лиценцираним академским студијским програмима докторских студија, Правилником Универзитета у Источном Сарајеву о студирању на докторским студијама и стицању звања доктора наука, који се заснива на Европском систему преноса и акумулације бодова (ECTS) и другим општим актима Универзитета.

**Члан 58.**

1. Завршен трећи циклус студија стећи ће кандидат који успјешно заврши период редовног студирања и истраживања, еквивалентан периоду од најмање три године, а који се изводи након успјешно завршеног другог циклуса студирања.
2. Овај временски период кандидат може провести или на Факултету или у неком институту за истраживање који је признат од стране Универзитета.

**Члан 59.**

1. Завршетком студија трећег циклуса којим се стиче 180 ECTS бодова, односно најмање 480 ECTS бодова заједно са првим и другим циклусом лице стиче академску титулу и научно звање доктора наука уз навођење научног поља или уже научне области.
2. У међународном правном промету и у додатку дипломи на енглеском језику за носиоца дипломе завршеног студија трећег циклуса користи се назив doctor of science уз навођење научног поља или уже научне области.
3. Скраћеница академске титуле и научног звања доктор наука је др и пише се испред имена и презимена лица у складу са правописом.

**Члан 60.**

Докторске студије регулисане су Законом, Статутом Универзитета, овим статутом и ближе Правилником Универзитета о студирању на докторским студијама и стицању звања доктора наука.

 ***8. Учење на даљину ( Distance Learning )***

**Члан 61.**

1. Поједини облици наставе могу се организовати учењем на даљину. Одлуку о студијским програмима који могу изводити наставу учењем на даљину доноси Сенат Универзитета на предлог Вијећа Факултета.
2. Настава се одржава свим савременим средствима учења на даљину, с тим да се испити морају одржавати у сједишту Факултета наведеном у дозволи за рад.
3. Ако Машински факултет буде организоваоп наставу из става 1. овог члана, својим статутом ће детаљније разрадити начин и облике извођења такве наставе, те друга питања од значаја.

***9. Цјеложивотно учење ( Lifelong Learning )***

**Члан 62.**

1. На приједлог Факултета Универзитет ће организовати програме цијеложивотног учења кроз Центар за континуирано учење, користећи прије свега иновативне методе и инструменте за подучавање и учење ( примјена нових технологија итд.), те користећи опрему Факултета односно Универзитета, који су на располагању у вријеме дневног и седмичног програма наставе.
2. Организација и рад Центра из става 1. овог члана уређује се Правилником о унутрашњој организацији и систематизацији радних мјеста Универзитета.
3. Центар из става 1. овог члана издаје одговарајуће сертификате, увјерења и друге потврде о завршеним програмима обуке.

**Члан 63.**

Програми цјеложивотног учења који имају за циљ стицање додатних знања и сертификата не могу бити алтернатива универзитетским дипломама.

**Члан 64.**

Систем оцјенивања на програмима цјеложивотног учења се такође базира на ECTS кредитима/бодовима и исходима учења.

***10. Научно-наставни и научно истраживачки рад***

**Члан 65.**

Научно – наставни и научно истраживачки рад су равноправне дјелатности Факултета.

**Члан 66.**

На Факултету се обавља научно – истраживачки рад у циљу развоја науке и стваралаштва, унаређивање дјелатности високог образовања, односно унаређивање квалитета наставе, усавршавање научног подмладка, увођење студената у научно – истраживачки рад, као и стварање материјалних услова за рад и развој Факултета.

**Члан 67.**

Научно – истраживачки рад на Факултету организује се и обавља кроз основна, примјењена и развојна истраживања у складу са законом.

**Члан 68.**

Научно – истраживачки рад је основно право и обавеза наставника, истраживача и сарадника утврђено Законом којим се уређује научно истраживачка дјелатност са актима Универзитета и Факултета.

***11. Издавачка дјелатност***

**Члан 69.**

Факултет, кроз регистровану дјелатност, овлашћен је да издаје факултетске уџбенике, монографије, часописе и друге научне стручне публикације.

**Члан 70.**

Издавачка дијелатност Факултета уређује се посебним актом који доноси Сенат Универзитета, уз предходно прибављено мишљење Вијећа Факултета.

**VII АКАДЕМСКО И АДМИНИСТРАТИВНО
 ОСОБЉЕ НА ФАКУЛТЕТУ**

***1. Дефиниција***

**Члан 71.**

1. Академско особље на Факултету чине лица која остварују наставни, научни и истраживачки рад.
2. Академско особље су: наставници, истраживачи, сарадници и лектори.
3. Административно особље на Факултету су лица која обављају стручне, административне и техничке послове.

***2. Права и обавезе запослених***

**Члан 72.**

1. У погледу права, обавезе и одговорности запослених на Факултету, примјењују се општи законски прописи којима се уређују радни односи, ако Законом о високом образовању није другачије речено.
2. О појединачним правима, обавезама и одговорностима запослених на Факултету одлучује ректор Универзитета у Источном Сарајеву, односно декан у оквиру своје надлежности, уз приједлоге надлежних органа и тијела.
3. Ректор закључује уговор са свим запосленим на Факултету.
4. Законом и општим актима Универзитета уређују се: радни односи, поступак вођења и утврђивања дисциплинске и материјалне одговорности, поступак додјеле награда и признања заслужним радницима, нормативи и стандарди рада и критеријуми за награђивање академског и административног особља, као и друге опште акте потребне за функционисање Факултета.
5. Акти из става 4. овог члана морају бити у складу са законом и подзаконским актима којима се уређују права из радног односа.

***3. Кодекс професионалне етике***

**Члан 73.**

Кодекс професионалне етике на Универзитету, односно на Факултету, (удаљем тексту: Етички кодекс), доноси се у циљу очувања достојанства професије и развијања, унапређивања моралних вриједности академске заједнице као и ради заштите вриједности знања и уважавања и подизања свијести и одговорности универзитетских наставника и свих чланова академске заједнице.

**Члан 74.**

Кодекс професионалне етике, који доноси Сенат Универзитета у Источном Сарајеву, уређена је ова област и Факултет је у обавези примјене истог.

***4. Академско особље***

**Члан 75.**

Академско особље Факултета има право да објављује резултате свог истраживачког рада, у складу с правилима које високошколска установа има у вези са коришћењем права на интелектуалну својину, поштујући права аутора, високошколске установе и трећих лица.

 **Члан 76.**

1. Академска звања на високошколским установама су: научно-наставна, наставна и сарадничка.
2. Научно-наставна звања на Факултету су: редовни професор, ванредни професор и доцент.
3. Сарадничка звања на факултету су: асистент, виши асистент и лектор.
4. На Универзитету, односно Факултету се могу стицати и научна и истраживачка звања, у складу са прописима који регулишу научноистраживачку дјелатност, Статутом Универзитета и овим статутом.

**Члан 77.**

Услови и поступак избора академског особља у научно-наставна и сарадничка звања регулисана су Законом о високом образовању, Статутом Универзитета, Правилником о поступку и условима избора академског особља и овим статутом.

**Члан 78.**

1. Универзитет, на приједлог Вијећа Факултета може ангажовати наставнике и лекторе који имају одговарајући избор са другог универзитета из Републике, БиХ или иностранства за извођење наставе, а у складу са Статутом Универзитета и овим статутом.
2. Наставници из става 1. овог члана могу бити одређени за одговорне наставнике у складу са чланом 85. став 1. Закона о високом образовању.

***5. Слободна Студијска година***

**Члан 79.**

Право на слободну студијску годину и плаћено одсуство има академско особље у звању доцента, ванредног и редовног професора Факултета, односно Универзитета који је запослен на Универзитету најмање (пет ) 5 година, о чему одлучује Сенат на приједлог Вијећа Факултета.

***6. Ангажовање наставника у допунском и хонорарном раду***

**Члан 80.**

1. Факултет може ангажовати наставнике и лекторе који имају одговарајући избор са другог универзитета из Републике, БиХ или иностранства за извођење наставе, а у складу са Статутом Универзитета.
2. Наставници из ст.1 овог члана могу бити одређени за одговорне наставнике у складу са Законом о високом образовању
3. Права и обавезе наставника из ст.1 овог члана уређују се уговором за изођење наставе, под условима и на начин прописан општим актима Универзитета.

***7. Наставници страних језика***

**Члан 81.**

1. Наставник страних језика на нематичном факултету може изводити наставу који је завршио основне студије и има одговарајуће објављене стручне радове у одговарајућој области и способност за наставни рад.
2. Начин избора и изборни период наставника из става 1. овог члана уређују се актом Универзитета.

***8. Почасна звања и признања***

**Члан 82.**

1. Приједлог за додјелу почасног доктората може доставити Факултет на приједлог Вијећа најмање три организационе јединице.
2. Одлуку о додјели почасног доктората доноси Сенат.
3. Поступак додјеле звања професор емиритус, права и обавезе утврђена су Законом о високом образовању, Правилником Универзитета о условима и поступку додјеле звања profesora emeritusa и општим актима Универзитета.

***9. Административно особље Факултета***

**Члан 83.**

Број и структура административног особља, услови и начин избора кандидата утврђује се актом о унутрашњој организацији и систематизацији радних мјеста на Универзитету и Факултету.

**VIII РАДНИ ОДНОС**

**Члан 84.**

Права, обавезе и одговорности академског особља и других запослених лица на Факултету, која нису регулисана Законом о високом образовању и Статутом Универзитета и овим статутом, примјењују се општи законски прописи којима се уређују радни односи.

**IX ОСИГУРАЊЕ КВАЛИТЕТА СТУДИЈСКИХ ПРОГРАМА,**

**НАСТАВЕ И УСЛОВА РАДА**

**Члан 85.**

Универзитет, односно Факултет сваке године проводи поступак самовредновања и оцјене квалитета наставе и услова рада.

**Члан 86.**

1. Факултет обезбјеђује учешће студената у процедурама обезбјеђења квалитета, као и консултације са послодавцем, деканом, представницима радника и другим партнерима.
2. Учешће студената је дио редовног надзора, а укључује оцјењивање предавања, програма и професора и њихових предавачких способности од стране студената.

 **Члан 87.**

1. Информације прикупљене годишњим и периодичним прегледима студијских програма и додијељених диплома су јавне.
2. На основу информација из става 1. овог члана Факултет ће предузети конкретне мјере за побољшање квалитета и спроводити стратегију за конкретно побољшање квалитета.

**X ЈАВНОСТ РАДА ФАКУЛТЕТА**

**Члан 88.**

1. Рад Факултета је јаван.
2. Факултет обавјештава јавност путем средстава јавног информисања, давањем појединачних усмених обавјештења, издавањем редовних и посебних публикација, те оглашавањем на огласним плочама и интернетским страницама Факултета и Универзитета из своје надлежности.

 **XI ЕВИДЕНЦИЈА И ЈАВНЕ ИСПРАВЕ**

**Члан 89.**

***Евиденције***

1. Факултет води евиденције о:
* студентима првог циклуса;
* студентима другог циклуса;
* студентима трећег циклуса;
* испитима;
* успјеху студената на крају школске године;
* издатим диломама и додацима дипломе;
* лицима која су стекла високу стручну спрему, односно научни степен магистра и доктора наука;
* запосленом особљу и особљу од уговором;
* избору у звања;
* имовини, комерцијалним уговорима, финансијском пословању;
* науноистраживачким пројектима, издавачким пројектима и сл.;
* библиотетском фонду;
1. Матичне књиге и евиденције о издатим дипломама трајно се чувају.

**Члан 90.**

***Јавне исраве***

Јавне исраве које издаје Факултет јесу:

* студентска књижица-индекс;
* диплома о стеченом високом образовању;
* диплома о стеченом научном степну магистра;
* додатак дипломи;
* увјерење о стеченом научном стпену доктора наука;
* увјерење о положеним испитима и
* друга увјерења прописана законом и актима Факултта и Универзитета.

**XII ПРИЗНАВАЊЕ СТРАНИХ ВИСОКОШКОЛСКИХ ИСПРАВА, КВАЛИФИКАЦИЈА И ПЕРИОДА СТУДИРАЊА**

 **Члан 91.**

У поступку признавања примјењиваће се правила која регулишу питања признавања исправа, квалификација или периода студирања, која су усвојили надлежни органи који су садржани у Међународним уговорима који су на снази.

**Члан 92.**

Поступак признавања регулисан је Законом о високом образовању Статутом Универзитета и овим статутом.

**Члан 93.**

Процедуру признавања периода студирања, исправа, диплома и степена студија врши Вијеће Факултета, у сарадњи са универзитетском Канцеларијом за признавање.

**Члан 94.**

1. Рјешење о признавању доноси декан, на темељу одлуке Вијећа Факултета.
2. Против рјешења из става 1. овог члана може се поднијети приговор Сенату Универзитета у року од 15 дана од дана пријема рјешења.
3. Одлука Сената по приговору из става 2. овог члана је коначна.

**Члан 95.**

(1)Поступак признавања страних високошколских исправа не спроводи се:

* када је јавна исправа стечена на територији бивше СФРЈ до 6. априла 1992.

године,

* за јавне исправе и документа из чл.4. и 5. Споразума о узајамном признавању

докумената у образовању и регулисању статусних питања ученика и студената („ Службени гласник Републике Српске“,број 79/05), које су држављани БиХ са пребивалиштем на територији Републике и страни држављани са боравиштем на територији Републике, стекли на акредитованим високошколским установама у Републици Србији.

(2) Јавна исправа из става 1. овог члана има исто правно дејство као и јавна исправа

 издата на територији Републике.

(3) Изузетно, од става 1. тачке б) овог члана поступак признавања страних високошколских диплома спроводи се за држављане БиХ са пребивалиштем на територији Републике и стране држављане са боравиштем на територији Републике, на лични захтјев.

**XIII ЕКВИВАЛЕНЦИЈА РАНИЈЕ СТЕЧЕНИХ ЗВАЊА**

**Члан 96.**

1. Лица која су завршила студиј према прописима који су били на снази до ступања на снагу Закона о високом образовању, могу да траже од Факултета у којем су стекли звања да им у посебном поступку изда јавну исраву о еквивалнцији раније стеченог звања са новим звањем, у складу са Законом.
2. Услови и поступак издавања исправе из става 1. овог члана регулисана су Правилником о поступку еквиваленције раније стечених звања са новим звањима.

**XIV ФИНАНСИРАЊЕ ФАКУЛТЕТА**

**Члан 97.**

1. Факултет је организациона јединица Универзитета и финансира се из буџета Републике Српске, као и из властитих средстава, донација, поклона и других извора, у складу са законом.
2. Факултет може стицати средства из:
* реализације програма научних истраживања
* међународних и домаћих пројеката
* остваривања стручних образовања и усавршавања
* накнада које плаћају студенти
* средстава остварених од издавачке дјелатности
* прихода по основу ауторских права и патената
* поклона
* других извора насталих обављањм дјелатности по посебним уговорима.

**Члан 98.**

1. Финансијским планом Факултета исказују се потребна средства за дјелатност Факултета, а у циљу остваривања основне дјелатности.
2. Декан Факултета одговоран је за припрему финансијског плана, годишњих и других финансијских извјештаја које разматра и усваја Управни одбор Универзитета.
3. Декан, односно руководилац Факултета одговоран је у дијелу планирања, управљања и коришћења средстава која припадају Факултету, и припрема извјештај који се односи на та средства, а подноси га вијећу Факултета, ректору и Управном одбору Универзитета.

 **Члан 99.**

Факултет има посебан интерни обрачун резултата пословања, у складу са законом, Статутом Универзитета и овим статутом.

 **Члан 100.**

Стицање, коришћења и расподјела властитих прихода утвђује се Правилником Универзитета о стицању, расподјели и коришћењу властитих прихода.

**XV ПРЕЛАЗНЕ И ЗАВРШНЕ ОДРЕДБЕ**

 **Члан 101.**

1. Студенти уписани на дипломски и постдипломски студиј према одредбама Закона о Универзитету, имају право да заврше студиј по започетом наставном плану и програму („Службени гласник Републике Српске“, бр.12/93, 14/94, 99/04 и 92/05), могу завршити ове студије по започетом наставном плану и програму, условима и правилима студија, најдуже до краја академске 2013/2014. године, осим студената уписаних на дипломске студије у трајању од пет или шест година који могу завршити ове студије најдуже до краја академске 2016/2017. године.
2. Студенти из става 1. овог члана који не доврше студије према старом студијском плану и програму у наведеном року могу наставити студиј према правилима утврђеним Законом о високом образовању, Статутом Универзитета и овим статутом и на њему установљеном наставном програму.
3. Студенти из предходног става овог члана могу се укључити у студијске програме на начин и под условима утврђеним Правилима студија Универзитета, у складу са законом и Статутом Факултета.

**Члан 102.**

1. Лица која су стекла или ће стећи академски назив магистра наука, односно лица која су испуњавала услове за покретање поступка за стицање научног звања доктора наука, према Закону о универзитету, могу стећи научни степен доктора наука одбраном докторске дисертације у складу са наведеним законом.
2. Лица из става 1. овог члана имају право да започну поступак за стицање научног степена доктора наука до почетка академске 2013/2014. године, на факултетима који су основани у складу са Законом о универзитету на оним студијским програмима на којима је изведена најмање једна генерација студената постдипломског студија, с тим да се научни степен доктора наука може стећи закљуно са 30.09.2017. године.

**Члан 103.**

1. Одредба члана 26. став 4. овог статута примјењиваће се до почетка академске 2013/2014. године.
2. Студенти који нису остварили услов из члана 26., став 7. и став 8. овог статута за упис у наредну годину студија има право уписа наредне године студија под условом:
* Упис у академску 2012/2013, 2013/2014, 2014/2015. и 2015/2016. годину са правом преноса највише два предмета, односно највише 15 ECTS бодова у наредну годију студија.

 **Члан 104.**

Овај статут ступа на снагу доношења, а објавиће се на web страници Факултета и Универзитета.

**Члан 105.**

Сагласност на Статут Факултета даје Сенат и Управни одбор Универзитета, у складу са својим овлашћењима.

Број: 449-4/12

 ПРЕДСЈЕДАВАЈУЋИ ВИЈЕЋА

Датум: 10.10.2012. године ДЕКАН

 ––––––––––––––––––––––––––––

 /Проф.др Душан Голубовић/

Сенат Универзитата у Источном Сарајеву дао је сагласност на овај статут, актом број 01-УО-88-2-LII/12 од 28.09.2012. године.